TÁRSULATI ÜGYEK. 
387 
TÁRSULATI ÜGYEK. 
JEGYZŐKÖNYVI KIVONATOK A MAGYARHONI FÖLDTANI TÁRSULAT ÜLÉSEIRŐL. 
IV. SZAKÜLÉS. 1885 NOVEMBER 4-IKÉN. 
Elnök: Dr. Szabó József. 
Elnök a téli munkaszak első ülését megnyitva, üdvözli a nagy számmal egv- 
begyült tagokat s abbeli óhajtásának ad kifejezést, vajha a nyári serény munka 
eredményei téli üléseinken mentői pezsgőbb és mentői számosabb érdekes közle¬ 
ményben nyilvánulnának. 
Elnök bemutatja Brezina Arisztid urat, a bécsi cs. kir. ásványtár custosát, 
a szakülés vendégét, a kit a jelenlevő tagok éljennel fogadnak. 
Pethő titkár felolvassa a legutóbbi (május 6-iki) szakülés jegyzőkönyvét s a 
következő jelentéseket terjeszti elő : 
1. A magyarhoni Földtani Társulatot az országos kiállításon, a melyen 26 
kötetre terjedő összes kiadványaival vett részt, a kiállítási nagy éremmel tüntették 
ki, a « közhasznú működésért » jelzővel. 
2. Az osztrák-magyar államvasút-társaság a szünetek alatt 200 frt alapít¬ 
ványi tőkét küldött be, a melylyel a társulat pártoló tagjai sorába óhajt lépni. 
3. Új tagokul ajánltatnak 1885-re : 
Dr. Hoitsy Pál, országgy. képviselő Budapesten; ajánlja Dr. Pethő Gyula. 
Jahn Vilmos, uradalmi igazgató Boros-Sebesen; ajánlja Dr. Pethő Gyula. 
Stach Frigyes lovag, cs. kir. épít, tan. Bécsben ; ajánlja L. Oelberg Gusztáv. 
Starna Sándor, m. kir. bányatiszt Urvölgyon; ajánlja Cseh Lajos. 
1886-tól kezdődő kötelezettséggel: 
Ágh Timőt, cisterc. r. főgymnasiumi tanár Baján; ajánlja Dr. Dietz Sándor. 
Hirschpeck -János, bányamérnök Aninán ; ajánlja Dr. Schafarzik Ferencz. 
Elszomorodással jelenti továbbá a titkár, hogy a szünetek alatt a társulatnak 
három rendes tagját ragadta el a halál: Dr. Rőzsay József főorvost Budapesten, 
Jendrassik Miksa kir. bányatanácsost és bányaigazgatót Iglón és Gömöry Sándor 
bányamérnököt, a bányászati, kohászati és földtani congressus volt titkárát Buda¬ 
pesten. ■— Szomorú tudomásul szolgál. 
Ezek után az előadások következtek, melyek sorát 
1. Dr. Szabó József társulati elnök nyitotta meg a Berlinben 1885 szeptem¬ 
ber 28-ika és október 3-ika között tartott nemzetközi geológiai congressus tanács¬ 
kozásainak és a congressus alkalmából rendezett ásvány-, kőzet-, kövület- térkép- 
és tudományos műszer kiállításokról szóló jelentésével. Közleményeit a deczemberi 
szakülésen fogja folytatni és befejezni. A legközelebbi füzetben egész terjedelmé¬ 
ben megjelenik. 
2. Franzenau Ágoston a letkési felső-mediterrán rétegek faunájáról érte¬ 
kezett. Előadásának kivonata a következő : 
«A börzsönyi trachythegység nyugati és délnyugati részét szegélyező har- 
